OpenLLM-France/wikimedia huggingface dataset:
# Alejandro Agustín Lanusse

Alejandro Agustín Lanusse Gelly (28 d'agost de 1918 - 26 d'agost de 1996) va ser un militar argentí que va ocupar de facto la Presidència de l'Argentina entre el 22 de març de 1971 i el 25 de maig de 1973 durant la dictadura autodenominada Revolució Argentina.
Durant la seva breu gestió, es reobriren els comitès dels partits polítics (tancats per Juan Carlos Onganía) i es va desenvolupar el Procés de Reorganització Nacional que postulava a Manrique com a candidat continuista. Lanusse abandonà el poder convocant eleccions lliures, eleccions que no es realitzaven des de feia vint anys. Però també cal considerar que es varen realitzar sota un règim electoral creat per la dictadura; el resultat fou la candidatura d'Héctor José Cámpora.
Acabada la seva gestió passà al retir i a l'anonimat, però no per molt de temps, ja que va tenir una destacable actuació, qüestionant i criticant els procediments i les violacions als drets humans durant la dictadura instal·lada el 1976. Va ser un dels pocs militars que oferí el seu testimoni durant el judici a les juntes, després de la tornada de la democràcia el 1985.
Va escriure tres llibres autobiogràfics: El meu testimoni, Protagonista i Confessions d'un general. En aquestes publicacions deixà testimonis de la seva vida privada i política, memòries escrites veritablement per ell mateix.
Quan se li preguntava sobre quina posició tenia del seu govern, ell responia que era de centreesquerra, i que estava orgullós d'"haver presidit un govern que va tenir el propòsit de tornar-li al poble, sense discriminacions ni proscripcions, el seu dret a triar".
Alejandro Agustín Lanusse va morir a Buenos Aires el 26 d'agost de 1996 quan faltaven dos dies per a complir els 78 anys.

## Referències

* ↑ «Lanusse y el GAN Arxivat 2010-08-17 a Wayback Machine.» El historiador.
* ↑ «Alejandro Agustín Lanusse - Presidente de la República Argentina Arxivat 2011-08-14 a Wayback Machine.»

## Enllaços externs

* Testimoni de l'ex-president Alejandro Lanusse al Juicio a las Juntas
* President Alejandro Agustín Lanusse Arxivat 2011-06-29 a Wayback Machine.
* Alejandro Agustín Lanusse - President de la República Argentina Arxivat 2011-08-14 a Wayback Machine.
# Rhynchoconger trewavasae

Rhynchoconger trewavasae és una espècie de peix pertanyent a la família dels còngrids.

## Descripció

* Pot arribar a fer 57 cm de llargària màxima (normalment, en fa 45).

## Hàbitat

És un peix marí i batidemersal que viu entre 300 i 500 m de fondària.

## Distribució geogràfica

Es troba al golf d'Àqaba, la costa mediterrània d'Israel i, probablement també, el golf de Suez.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Golani, D., L. Orsi Relini, E. Massutí i J.-P. Quignard, 2002. CIESM Atlas of Exotic Species in the Mediterranean. Vol. 1. Fishes. F. Briand (ed.). 256 pages. CIESM Publishers, Mònaco.
* ↑ Galil, B.S., 2007. Seeing Red: Alien species along the Mediterranean coast of Israel. Aquatic Invasions 2(4): 281-312.
* ↑ Khalaf, M.A., 2005. Fish fauna of the Jordanian Coast, Gulf of Aqaba, Red Sea. Journal of King AbdulAziz University-Marine Sciences. Vol. 15.
* ↑ Louisy, P., 2001. Guide d'identification des poissons marins. Europe et Méditerranée. París: Eds. Eugène Ulmer.
* ↑ Quignard, J.-P. i J.A. Tomasini, 2000. Mediterranean fish biodiversity. Biol. Mar. Mediterr. 7(3):1-66.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Alberto Colunga

Alberto Colunga Cueto O.P. (27 de novembre de 1879, Noreña - † 22 d'abril de 1962, Caleruega) fou un sacerdot dominic espanyol, catedràtic i consultor de la Comissió Pontifícia Bíblica. Realitzà juntament amb el canonge Eloíno Nácar una traducció crítica, literal i directa de l'hebreu, arameu i grec al castellà de la Bíblia, versió coneguda com a Nácar-Colunga, que publicaren el 1944.

## Biografia

El 17 de setembre del 1895 ingressà al noviciat dels dominics al convent de Sant Joan Baptista de Corias i feu professió de vots al mateix convent, on començà els estudis de filosofia. Rebé l'ordenació a Salamanca el 1903. Estudià la llicenciatura de Sagrada Escriptura a l'Escola Bíblica de Jerusalem i es graduà a Roma el 1912.
Fou professor a l'Angelicum de Roma, al convent de Sant Esteve i catedràtic de Sagrada Escriptura a la Universitat Pontifícia de Salamanca.
Fou membre honorari de l'Acadèmia Teològica Pontifícia Romana i nomenat per Pius XII consultor de la Comissió Pontifícia Bíblica.

## Bibliografia

* M. GARCÍA CORDERO, P. Maestro Alberto Colunga, O.P., EB 21 (1962) 190-194;
* «In memoriam + Rvdo. P. Alberto Colunga, O. P.». Salmanticensis, 9, 1-2, 1962, pàg. 241-242.;
* J. SALGUERO, El sentido «evangélico» del M. R. P. Alerto Colunga, O. P., Angelicum, 42 (1965) 299-317;
* R. HERNÁNDEZ, Colunga, Alberto, O. P., en Diccionario de Historia Eclesiástica de España. I., Madrid, 1972, col. 469s.;
* ANÓNIMO, Colunga, Fr. Alberto, en Gran Enciclopedia Asturiana. Tomo V, Gijón, 1970, p. 73bc.;
* J. SALGUERO, Colunga, Alberto, en Gran Enciclopedia Rialp (GER). T. VI, Madrid 1972, pp. 44b-45ª;
* J. SALGUERO, El P. Colunga, exegeta y teólogo, CT, 99 (1972) 563-610;
* S. VELASCO., El P. Fr. Alberto Colunga, O.P. 1879-1962, Vida Sobrenatural, 52 (1972) 430-440;
* A. GUTIÉRREZ, Elenco bibliográfico de los escritos del P. Alberto Colunga, en Servidor de la Palabra, Salamanca 1979, pp. 13-23;
* R. HERNÁNDEZ, El P. Alberto Colunga. Datos y documentos para su historia, en Servidor de la Palabra, pp. 25-92;
* B. CELADA, Recuerdos personales para una semblanza del P. Alberto Colunga, en Servidor de la Palabra, pp. 93-111;
* R. de LUIS CARBALLADA, Alberto Colunga. El P. Colunga y la ciencia bíblica. En Dominicos que dejaron huella. Madrid 2000, p. 197-208.
# Ringsaker

Ringsaker ( escolteu-ne la pronunciació en noruec) és un municipi situat al comtat d'Innlandet, Noruega. Té 33.597 habitants (2016) i la seva superfície és de 1.281 km². El centre administratiu del municipi és el poble de Brumunddal. Forma part de la regió tradicional de Hedmarken.

## Informació general

Ringsaker es va establir l'1 de gener de 1838. Els municipis de Furnes i Nes es van fusionar amb Ringsaker l'1 de gener de 1964.

### Nom

El municipi, originalment una parròquia, duu el nom de l'antiga granja Ringsaker (en nòrdic antic: Ringisakr), on s'hi va fer una església. El primer element de Ring, de significat desconegut. L'últim element és saker, que significa "camp".

### Escut d'armes

L'escut d'armes és modern. Se'ls va concedir l'1 de febrer de 1985. L'escut mostra un ant de plata sobre un fons vermell. L'ant simbolitza les pintures rupestres prehistòriques trobades a la granja Stein, a Ringsaker. Fou dissenyat per Arne Løvstad.

## Geografia

Ringsaker està situat a la riba oriental del llac Mjøsa, vorejant Lillehammer al nord-oest; Øyer, Stor-Elvdal, i Åmot al nord; Hamar a l'est; Stange i Østre Toten al sud i Gjøvik a l'oest.
El municipi es troba a la regió de Hedemarken, una àrea agrícola amb turons verds i boscos de pins. Els centres urbans del municipi són els pobles de Brumunddal i Moelv.

## Economia

L'economia de Ringsaker es basa en l'agricultura, la silvicultura i la indústria manufacturera diversificada. L'àrea de Sjusjøen té una gran colònia de cases de camp que són especialment atractives per a unes vacances practicant l'esquí de fons.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].
* ↑ Rygh, Oluf. Norske gaardnavne: Hedmarkens amt (en noruec). 3. Kristiania, Norge: W. C. Fabritius & sønners bogtrikkeri, 1900, p. xv.
* ↑ Norske Kommunevåpen. «Nye kommunevåbener i Norden», 1990. [Consulta: 29 desembre 2008].
* ↑ «Kommunevåpen – Ringsaker kommune» (en noruec). Ringsaker kommune. Arxivat de l'original el 2011-07-24. [Consulta: 29 desembre 2008].

## Enllaços externs

* Ringsaker - Lloc web oficial
# Algisto Lorenzato

Algisto Lorenzato, més conegut com a Batatais (20 de maig de 1910 - 16 de juliol de 1960), fou un futbolista brasiler.

## Selecció del Brasil

Va formar part de l'equip brasiler a la Copa del Món de 1938.

## Referències

* ↑ Algisto Lorenzato Fitxa i estadístiques a la FIFA
* ↑ «Todos os brasileiros - 1938» (en portuguès). FolhaOnline, 09-12-2005. [Consulta: 16 desembre 2017].
# Ribbaza

Ribbaza (en rus: Рыббаза) és un poble del krai de Khabàrovsk, a Rússia, que el 2012 tenia 50 habitants.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Algorisme de Davis-Putnam

L'algorisme de Davis-Putnam va ser desenvolupat per Martin Davis i Hilary Putnam per comprovar la satisfacibilitat de les fórmules de la lògica proposicional en forma normal conjuntiva, és a dir, en conjunts de clàusules. Això és una forma de resolució en la qual les variables són triades iterativament i eliminades mitjançant la resolució de cada clàusula en la qual la variable apareix afirmada amb una clàusula en la qual la variable és negada.
L'algorisme és així:
El nom algorisme Davis-Putnam o algorisme DP de vegades és emprat incorrectament per referir-se a l'algorisme DPLL, el qual està relacionat però és diferent.

## Referències

* Davis, Martin; Putnam, Hillary «A Computing Procedure for Quantification Theory». Journal of the ACM, 7, 1, 1960, pàg. 201–215.
* Davis, Martin; Logemann; Loveland, Donald «A Machine Program for Theorem Proving». Communications of the ACM, 5, 7, 1962, pàg. 394–397.
* R. Dechter and I. Rish. Directional resolution: The Davis-Putnam procedure, revisited. In Proceedings of the Fourth International Conference on the Principles of Knowledge Representation and Reasoning (KR'94), pages 134–145, 1994.
# Alèucia tòxica alimentària

L'alèucia tòxica alimentària (ATA) és una malaltia produïda per una toxiinfecció alimentària per part de la micotoxina T-2, que és generada de manera natural per Fusarium en cereals i els seus derivats sota condicions determinades. L'enverinament per ATA té símptomes són molt diversos tals com febre, vòmits, leucopènia o inflamacions, anèmia, tot sovint esdevenint fatal.

## Origen i causes

L'alèucia tòxica alimentària s'associa directament i única a la toxina T-2, de la classe dels tricotecens. Aquesta micotoxina es produeix com a subproducte de les floridures dels fongs d'espècies com Fusarium sporotrichioides o Fusarium poae en unes condicions favorables que encara són força desconegudes. Tot i així, se sap que creix fàcilment en cereals i llurs subproductes que han patit llargs períodes de pluja en el moment de la collita o que han estat emmagatzemats durant l'hivern i exposats a una infestació fúngica.
Durant les dècades de 1930 i 1940 va ser una patologia molt comuna entre les classes populars agrícoles a l'URSS, el Turkmenistan i l'Uzbekistan. Aquells brots van ser provocats per pa provinent de gra que havia estat acumulat durant l'hivern sota la neu i en el qual hi havia proliferat Fusarium.

## Símptomes

L'ATA està classificada com a toxiinfecció alimentària i pertany concretament al grup de les micotoxicosis alimentàries. Té com a símptomes més recognoscibles febre, nàusees i vòmits, leucopènia, inflamació aguda de l'aparell digestiu, angines necròtiques, trombocitopènia, esgotament de la medul·la òssia i alteracions sanguínies, que porten el pacient a una pèrdua del sistema immunitari i que esdevé causa de mort amb una freqüència significativa. Molts dels afectats, com va ócorrer en les epidèmies de l'URSS de mitjan segle xx, poden desenvolupar també càncer d'esòfag.

## Referències

* 1 2 3 4 Lutsky, I. I.; Mor, N. «Alimentary toxic aleukia (septic angina, endemic panmyelotoxicosis, alimentary hemorrhagic aleukia): t-2 toxin-induced intoxication of cats.» (en anglès). The American Journal of Pathology, 104, 2, 01-08-1981, pàg. 189–191. ISSN: 0002-9440. PMC: PMC1903757. PMID: 6973281.
* 1 2 3 4 Domínguez i García, Àngela. Guia per a la prevenció i el control de les toxiinfeccions alimentàries. 2a edició. Barcelona: Departament de Salut. Generalitat de Catalunya, 2006, p. 139. ISBN 84-393-7091-1.
* 1 2 3 4 M. Craddock, Valda. Cancer of the Esophagus: Approaches to the Ethiology (en anglès). Cambridge University Press, 1993, p. 230. ISBN 9780521373937.
# Alètrium

Alètrium (en llatí: Aletrium o Alatrium, en grec antic: Ἀλέτριον) va ser una ciutat dels hèrnics a Itàlia, situada vora la via Llatina, a unes set milles romanes de Ferentium. Correspon a la moderna Alatri.
En un primer temps era una de les ciutats més importants de la Lliga hèrnica, i l'any 306 aC, quan hi va aver una assemblea de tots els pobles hèrnics, Alètrium, juntament amb els ciutadans de Ferentium i de Verules van decidir no fer la guerra a Roma. Com a premi els romans els van concedir el dret de conservar les pròpies lleis, que van preferir a obtenir la ciutadania romana amb dret de connubi entre els romans i els habitants de les tres ciutats, segons diu Titus Livi.
Plaute parla de la ciutat, i Ciceró diu que era un municipium important en el seu temps. Més tard s'hi va establir una colònia, però se'n desconeix l'època. Plini el Vell parla només d'un oppidum, però va conservar el seu rang municipal durant l'Imperi.
Conserva restes importants de les muralles i fortificacions, i dues portes (la principal és la Porta di Civita) i la ciutadella central, construïdes en tres períodes diferents; també té restes d'un aqüeducte i la catedral oculta sota seu un temple romà.

## Referències

* ↑ Smith, William (ed.). «Alatrium». Dictionary of Greek and Roman Geography (1854). [Consulta: 14 juny 2023].
# Richard Wilson (futbolista)

Richard Wilson (Nelson, 8 de maig de 1956) és un exfutbolista neozelandès de la dècada de 1970.
Fou internacional amb la selecció de futbol de Nova Zelanda amb la qual participà a la Copa del Món de futbol de 1982.
Pel que fa a clubs, destacà a Woolston W.M.C. i Preston Lions FC.

## Referències

* ↑ Richard Wilson Fitxa i estadístiques a la FIFA
* ↑ «1982 World Cup - New Zealand squad». FIFA.com. Arxivat de l'original el 2009-11-18. [Consulta: 2 novembre 2019].
* ↑ «A-International Appearances - Overall». The Ultimate New Zealand Soccer Website. Arxivat de l'original el 15 juny 2009. [Consulta: 6 agost 2008].
* ↑ New Zealand 1982 World Cup squad
* ↑ Richard Wilson (futbolista) a National-Football-Teams.com (anglès)
# Roca Lladre

La Roca Lladre és una muntanya de 907 metres que es troba entre els municipis de les Preses, Sant Feliu de Pallerols i Santa Pau, a la comarca catalana de la Garrotxa.
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Roncal-Salazar

Roncal-Salazar (euskera Zaraitzu-Erronkari) és una comarca de Navarra creada el 2000 amb els municipis de la vall de Salazar i la vall de Roncal. Limita al Nord amb Zuberoa, en el departament dels Pirineus Atlàntics), a l'est i sud amb Jacetània (Aragó), al sud amb la Comarca de Lumbier i la comarca d'Auñamendi (vall d'Aezkoa).

## Municipis

* a la Vall de Salazar
** Ezpartza-Zaraitzu
** Ezkaroze
** Galoze
** Gorza
** Itzaltzu
** Otsagabia
** Orontze
** Sartze
** Jaurrieta
* a la vall de Roncal
** Burgi
** Garde
** Izaba
** Erronkari
** Nabaskoze
** Urzainki
** Uztarroze
** Bidankoze
** Gazteluberri
# Rhabdosargus globiceps

Rhabdosargus globiceps és un peix teleosti de la família dels espàrids i de l'ordre dels perciformes.

## Morfologia

Pot arribar als 65 cm de llargària total.

## Distribució geogràfica

Es troba a les costes de l'Atlàntic sud-oriental (des d'Angola fins a KwaZulu-Natal -Sud-àfrica-).

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Rhabdosargus haffara

Rhabdosargus haffara és un peix teleosti de la família dels espàrids i de l'ordre dels perciformes.

## Morfologia

Pot arribar als 35 cm de llargària total.

## Distribució geogràfica

Es troba a les costes del Mar Roig.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Rosa Armiñana Navarrete

Rosa Armiñana Navarrete (València, 6 de febrer de 1918 - València, 28 de desembre de 2008), va ser una escriptora, folklorista i mestra de valencià.

## Biografia

En 1970 va començar a estudiar valencià en els cursos de llengua de la societat Lo Rat Penat de València. Amb el temps va passar a formar part de l'equip de professors de l'associació i a impartir docència, especialitzant-se en els cursos dirigits a xiquets. De 1975 a 1980 va ser directora dels cursos orals i per correu de la societat. Va abandonar l'entitat a causa de la seva fidelitat a les prescripcions lingüístiques de les Normes de Castelló de 1932.
De 1974 a 1983 va impartir cursos de valencià en diversos col·legis de la ciutat de València com a professora de l'Ajuntament.
En 1980 va participar en la refundació com a entitat privada de l'Institut d'Estudis Valencians, on va ser directora i professora.
Al llarg de la seua trajectòria professional va prendre un paper actiu com a escriptora i mantenidora en valencià en diversos actes de la Junta Central Fallera de València. Una part important dels seus escrits no ha estat publicada.
La seua biblioteca va ser donada l'any 2011 pels seus hereus a la Biblioteca Valenciana Nicolau Primitiu. Consta aproximadament de 150 llibres sobre Llengua, Literatura, Folklore i cultura valenciana. El seu arxiu conté poesies inèdites pròpies, documentació de la seua etapa docent, correspondència i fotografies.

## Obres

* Arrels: llibre d'ensenyança elemental de llengua valenciana, publicada en 1978.

## Referències

* ↑ «Archivo Rosa Armiñana Navarrete».
* ↑ «Dona i cultura escrita. Fons i donaciones de dones en la Biblioteca Valenciana» (en va). bivaldi.gva.es, 2002. [Consulta: 9 març 2020].
* ↑ «Donaciones y compras - Por Forma de Ingreso - Generalitat Valenciana». bv.gva.es. [Consulta: 9 març 2020].
# Ammophila breviliguata

Ammophila breviligulata és una planta de la família de les poàcies. Juntament amb Ammophila arenaria forma part del gènere Ammophila. És nativa de l'est de l'Amèrica del Nord, on creix en dunes de sorra al llarg de les costes de l'oceà Atlàntic i dels Grans Llacs.
# Roberto Ballini

Roberto Ballini (Camaiore, Toscana, 14 de març de 1944) és un ciclista italià, ja retirat, que fou professional entre 1966 i 1972. En el seu palmarès sols hi ha dues victòries, una victòria d'etapa al Giro d'Itàlia de 1969 i la Coppa Placci del mateix any.

## Palmarès

* 1969
** 1r a la Coppa Placci
** Vencedor d'una etapa al Giro d'Itàlia

### Resultats al Giro d'Itàlia

* 1966. 59è de la classificació general
* 1967. Abandona
* 1968. 27è de la classificació general
* 1969. 73è de la classificació general. Vencedor d'una etapa
* 1970. 88è de la classificació general

### Resultats al Tour de França

* 1971. 92è de la classificació general

## Referències

* ↑ «BALLINI Roberto». [Consulta: 27 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Roberto BALLINI» (en italià). [Consulta: 27 novembre 2022].

## Enllaços externs

* Fitxa de Roberto Ballini a sitiodeciclismo.net
# Ribon Original

Ribon Original fou una revista de shōjo manga publicada per Shueisha. Era germana de la revista Ribon, i fou publicada des de 1981 fins al 2006. Sovint noves i talentoses mangakes de Ribon publicaven les seues històries curtes en esta revista. Mangakes de Ribon que havien baixat en popularitat també publicaven històries curtes en Ribon Original, i també se publicaven històries paral·leles a altres que ja s'estaven publicant en Ribon. El manga Yonkoma que se publicava en Ribon també funcionava en Ribon Original.
Ribon Original es publicà primerament de forma trimestral de 1981 a 1992. Canvià a bimestral en 1993 i romangué així fins que la revista fou cancel·lada degut a les baixes vendes. L'últim número fou el número de juny del 2006.

## Vegeu també

* Ribon
* Ribon Bikkuri
* Cookie
# Ribonucleòtid reductasa

La ribonucleòtid reductasa (E.C. 1.17.4.1), abreujada com a RNR i també coneguda com a ribonucleòsid difosfat reductasa que és de fet el nom aprovat, és l'enzim que catalitza la síntesi de desoxiribonucleòtids a partir de ribonucleòtids. Els desoxiribonucleòtids al seu torn es fan servir en la síntesi d'ADN, ja sigui en la replicació o en la reparació de l'ADN. És per tant un enzim essencial per la vida i la reacció catalitzada pel RNR es conserva estrictament en tots els éssers vius. A més la RNR té un paper crític en la regulació de la taxa total de síntesi d'ADN per tant la massa d'ADN en la cèl·lula es manté en una proporció constant durant la divisió cel·lular i la reparació d'ADN. Els substrats bioquímics de la RNR són l'ADP, el GDP, el CDP i l'UDP. Per la síntesi de desoxiribonucleòtids de timina, l'enzim clau és la timidilat sintasa que sintetitza dTMP a partir de dUMP.
Les RNR de les diferents espècies es classifiquen en 3 classes en funció dels cofactors que utilitzen. La RNR humana pertany a la classe I i és una proteïna heterodímera formada per una subunitat M1 (gran, catalítica, gen RRM1) i una subunitat M2 (petita, reguladora, amb dues isoformes RRM2 i RRM2B).

## Referències

* ↑ Elledge SJ, Zhou Z, Allen JB «Ribonucleotide reductase: regulation, regulation, regulation». Trends Biochem. Sci., 17, 3, març 1992, pàg. 119–23. DOI: 10.1016/0968-0004(92)90249-9. PMID: 1412696.
* ↑ Torrents E, Aloy P, Gibert I, Rodríguez-Trelles F «Ribonucleotide reductases: divergent evolution of an ancient enzyme». J. Mol. Evol., 55, 2, agost 2002, pàg. 138–52. DOI: 10.1007/s00239-002-2311-7. PMID: 12107591.
* ↑ Herrick J, Sclavi B «Ribonucleotide reductase and the regulation of DNA replication: an old story and an ancient heritage». Mol. Microbiol., 63, 1, gener 2007, pàg. 22–34. DOI: 10.1111/j.1365-2958.2006.05493.x. PMID: 17229208.
* ↑ «RRM1 ribonucleotide reductase catalytic subunit M1 [Homo sapiens (human) - Gene - NCBI]». [Consulta: 15 abril 2021].
* ↑ «RRM1 - Ribonucleoside-diphosphate reductase large subunit - Homo sapiens (Human) - RRM1 gene & protein» (en anglès). [Consulta: 15 abril 2021].
* ↑ «RRM2 ribonucleotide reductase regulatory subunit M2 [Homo sapiens (human) - Gene - NCBI]». [Consulta: 15 abril 2021].
* ↑ «RRM2 - Ribonucleoside-diphosphate reductase subunit M2 - Homo sapiens (Human) - RRM2 gene & protein» (en anglès). [Consulta: 15 abril 2021].
* ↑ «RRM2B ribonucleotide reductase regulatory TP53 inducible subunit M2B [Homo sapiens (human) - Gene - NCBI]». [Consulta: 15 abril 2021].
* ↑ «RRM2B - Ribonucleoside-diphosphate reductase subunit M2 B - Homo sapiens (Human) - RRM2B gene & protein» (en anglès). [Consulta: 15 abril 2021].

## Enllaços externs

* «Ribonucleòtid reductasa» (en anglès). Medical Subject Headings.
* The ribonucleotide reductase database (RNRdb) Arxivat 2018-10-15 a Wayback Machine.